title: Регламент за изпълнение (ЕС) 2015/1020 на Комисията от 29 юни 2015 година за разрешаване на употребата на препарат от Bacillus subtilis (ATCC PTA-6737) като фуражна добавка за кокошки носачки и второстепенни видове домашни птици за производство на яйца (притежател на разрешението Kemin Europa N.V.) (Текст от значение за ЕИП)

text:
               30.6.2015

               BG

               Официален вестник на Европейския съюз

               L 163/22

         РЕГЛАМЕНТ ЗА ИЗПЪЛНЕНИЕ (ЕС) 2015/1020 НА КОМИСИЯТА
   от 29 юни 2015 година
   за разрешаване на употребата на препарат от Bacillus subtilis (ATCC PTA-6737) като фуражна добавка за кокошки носачки и второстепенни видове домашни птици за производство на яйца (притежател на разрешението Kemin Europa N.V.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 беше подадено заявление за нова употреба на препарата Bacillus subtilis (ATCC PTA-6737). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на нова употреба на препарата от Bacillus subtilis (ATCC PTA-6737) като фуражна добавка за кокошки носачки и второстепенни видове домашни птици за производство на яйца, която следва да се класифицира в категорията „зоотехнически добавки“.

               (4)

               Препаратът от Bacillus subtilis (ATCC PTA-6737), принадлежащ към категорията „зоотехнически добавки“, беше разрешен за десет години като фуражна добавка за пилета за угояване с Регламент (ЕС) № 107/2010 на Комисията (2), за пилета, отглеждани за кокошки носачки, патици за угояване, пъдпъдъци, фазани, яребици, токачки, гълъби, гъски за угояване и щрауси с Регламент за изпълнение (ЕС) № 885/2011 на Комисията (3), за отбити прасенца и отбити животни от семейство свине (Suidae), различни от домашни свине (Sus scrofa domesticus), с Регламент за изпълнение (ЕС) № 306/2013 на Комисията (4) и за пуйки за угояване и пуйки, отглеждани за разплод, с Регламент за изпълнение (ЕС) № 787/2013 на Комисията (5).

               (5)

               В становището си от 11 декември 2014 г. (6) Европейският орган за безопасност на храните („Органът“) заключи, че при предложените условия на употреба препаратът от Bacillus subtilis (ATCC PTA-6737) не се отразява неблагоприятно върху здравето на животните и хората, нито върху околната среда. Той заключи също така, че има определени доказателства за благоприятно въздействие на добавката върху производството на яйца при кокошките носачки. Това заключение може да се разшири към второстепенните видове домашни птици за производство на яйца. Органът не счита, че са необходими специфични изисквания за наблюдение след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (6)

               При оценката на препарата от Bacillus subtilis (ATCC PTA-6737) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 юни 2015 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  Регламент (ЕС) № 107/2010 на Комисията от 8 февруари 2010 г. относно разрешителното за използване на Bacillus subtilis ATCC PTA-6737 като фуражна добавка за пилета за угояване (притежател на разрешителното Kemin Europa N.V.) (ОВ L 36, 9.2.2010 г., стр. 1).

      (3)  Регламент за изпълнение (ЕС) № 885/2011 на Комисията от 5 септември 2011 г. относно разрешаването на Bacillus subtilis (ATCC PTA-6737) като фуражна добавка за пилета, отглеждани за кокошки носачки, патици за угояване, пъдпъдъци, фазани, яребици, токачки, щрауси, гълъби, гъски за угояване и щрауси (притежател на разрешителното Kemin Europa N.V.) (ОВ L 229, 6.9.2011 г., стр. 3).

      (4)  Регламент за изпълнение (ЕС) № 306/2013 на Комисията от 2 април 2013 г. относно разрешителното за използването на препарат от Bacillus subtilis (ATCC PTA-6737) за отбити прасенца и отбити животни от семейство свине (Suidae), различни от домашни свине (Sus scrofa domesticus) (притежател на разрешителното — Kemin Europa N.V.) (ОВ L 91, 3.4.2013 г., стр. 5).

      (5)  Регламент за изпълнение (ЕС) № 787/2013 на Комисията от 16 август 2013 г. за разрешаване на употребата на препарат от Bacillus subtilis (ATCC PTA-6737) като фуражна добавка за пуйки за угояване и пуйки, отглеждани за разплод (притежател на разрешителното Kemin Europa N.V.) (ОВ L 220, 17.8.2013 г., стр. 15).

      (6)  EFSA Journal (Бюлетин на ЕОБХ) 2015; 13(1):3970.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  CFU/kg пълноценен фураж със съдържание на влага 12 %

                     Категория „зоотехнически добавки“. Функционална група „стабилизатори на чревната флора“.

                  4b1823

                  Kemin Europa N.V.

                     Bacillus subtilis ATCC PTA-6737

                     Състав на добавката:

                  Препарат от Bacillus subtilis (ATCC PTA-6737), съдържащ минимум 1 × 1010 CFU/g добавка
                  Твърдо състояние

                     Характеристика на активното вещество:

                  Жизнеспособни спори на Bacillus subtilis (ATCC PTA-6737)

                     Метод за анализ
                      (1)

                  Преброяване: метод на разстилане с триптон-соев агар, с предварително подгряване на фуражните проби.
                  Идентификация: метод на пулсова гел електрофореза (PFGE).

                  Кокошки носачки
                  Второстепенни видове домашни птици за производство на яйца

                  —

                  1 × 108

                  —

                  В упътването за употреба на добавката и премикса да се посочат условията на съхранение и устойчивостта при гранулиране.

                  20.7.2025 г.

         (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2015/112 на Комисията от 26 януари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               27.1.2015

               BG

               Официален вестник на Европейския съюз

               L 20/34

         РЕГЛАМЕНТ ЗА ИЗПЪЛНЕНИЕ (ЕС) 2015/112 НА КОМИСИЯТА
   от 26 януари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 януари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  340,0

                  IL

                  160,5

                  MA

                  109,9

                  TR

                  147,7

                  ZZ

                  189,5

                  0707 00 05

                  JO

                  229,9

                  TR

                  174,5

                  ZZ

                  202,2

                  0709 93 10

                  MA

                  227,9

                  TR

                  214,8

                  ZZ

                  221,4

                  0805 10 20

                  EG

                  47,8

                  MA

                  62,4

                  TN

                  53,6

                  TR

                  66,4

                  ZZ

                  57,6

                  0805 20 10

                  IL

                  102,5

                  MA

                  90,9

                  ZZ

                  96,7

                  0805 20 30, 0805 20 50, 0805 20 70, 0805 20 90

                  EG

                  87,6

                  IL

                  110,1

                  JM

                  118,0

                  MA

                  140,2

                  TR

                  118,6

                  ZZ

                  114,9

                  0805 50 10

                  TR

                  63,9

                  ZZ

                  63,9

                  0808 10 80

                  BR

                  65,4

                  CL

                  89,3

                  MK

                  26,7

                  US

                  184,8

                  ZZ

                  91,6

                  0808 30 90

                  CL

                  265,9

                  US

                  138,7

                  ZZ

                  202,3

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 987/2013 на Комисията от 14 октомври 2013 година за вписване на название в регистъра на защитените наименования за произход и защитените географски указания [Fenland Celery (ЗГУ)]

text:
               15.10.2013

               BG

               Официален вестник на Европейския съюз

               L 273/27

         РЕГЛАМЕНТ ЗА ИЗПЪЛНЕНИЕ (ЕС) № 987/2013 НА КОМИСИЯТА
   от 14 октомври 2013 година
   за вписване на название в регистъра на защитените наименования за произход и защитените географски указания [Fenland Celery (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Fenland Celery“, подадена от Обединеното кралство, бе публикувана в Официален вестник на Европейския съюз
                   (3).

               (3)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието „Fenland Celery“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 октомври 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 353, 17.11.2012 г., стр. 9.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ОБЕДИНЕНО КРАЛСТВО
      Fenland Celery (ЗГУ)


title: Регламент за изпълнение (ЕС) № 315/2012 на Комисията от 12 април 2012 година за изменение на Регламент (ЕО) № 606/2009 относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения

text:
               13.4.2012

               BG

               Официален вестник на Европейския съюз

               L 103/38

         РЕГЛАМЕНТ ЗА ИЗПЪЛНЕНИЕ (ЕС) № 315/2012 НА КОМИСИЯТА
   от 12 април 2012 година
   за изменение на Регламент (ЕО) № 606/2009 относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 121, трета и четвърта алинея от него,
   като има предвид, че:

               (1)

               Съгласно член 3 от Регламент (ЕО) № 606/2009 на Комисията (2) разрешените енологични практики са определени в приложение I към посочения регламент. Международната организация по лозята и виното (OIV) измени условията за използване на някои енологични практики, които вече са разрешени в Съюза. За да се спазят действащите международни стандарти в тази област и да се осигурят на производителите от Съюза същите възможности, с които разполагат производителите от трети държави, условията за използване на тези енологични практики следва да бъдат изменени в Съюза въз основа на определените от OIV условия за използване.

               (2)

               С Регламент (ЕО) № 606/2009 се разрешава използването на кополимерите поливинилимидазол-поливинилпиролидон (PVI/PVP) с цел намаляване на съдържанието на мед, желязо и тежки метали, при условие че са съобразени с изискванията на публикувания от OIV Международен енологичен кодекс, по-специално по отношение на максималните гранични стойности за съдържание на мономери. Тъй като OIV все още не е приела такива изисквания, с оглед на правната яснота тази практика следва да се заличи от приложение I към Регламент (ЕО) № 606/2009.

               (3)

               С Регламент (ЕО) № 606/2009 се разрешава използването на хитозан и хитин глюкан от гъбичен произход. Понастоящем тези продукти се произвеждат в Съюза само на база на гъбата Aspergillus niger. Като се има предвид, че посочените продукти са разрешени от OIV и че в публикувания от ОIV Международен енологичен кодекс се уточнява, че те се получават от гъбата Aspergillus niger, това уточнение следва да бъде включено в Регламент (ЕО) № 606/2009.

               (4)

               Вината, които имат право на защитеното наименование за произход „Douro“ и на защитеното географско указание „Duriense“, следвано от обозначението „colheita tardia“, се ползват с дерогация от максималната гранична стойност за съдържание на серен диоксид. Португалия поиска всички португалски вина, които имат същите характеристики като посочените вина и имат право на защитено наименование за произход или на защитено географско указание, следвано от обозначението „colheita tardia“, да се ползват със същата дерогация. За посочените вина следва да бъде разрешена максимална гранична стойност на съдържанието на серен диоксид 400 милиграма на литър.

               (5)

               Като се има предвид, че специфичното традиционно наименование „vino generoso“ вече се прилага не само към ликьорните вина, следва да се адаптира разпоредбата относно използването на същото наименование, посочена в приложение III, част Б, точка 8 от Регламент (ЕО) № 606/2009.

               (6)

               Регламент (ЕО) № 606/2009 следва да бъде съответно изменен.

               (7)

               Мерките, предвидени в настоящия регламент, са в съответствие със становището на регулаторния комитет, създаден съгласно член 195, параграф 3 от Регламент (ЕО) № 1234/2007,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 606/2009 се изменя, както следва:

               а)

               приложение I A се изменя в съответствие с приложение I към настоящия регламент;

               б)

               приложение I—Б се изменя в съответствие с приложение II към настоящия регламент;

               в)

               приложение III се изменя в съответствие с приложение III към настоящия регламент.

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 април 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 193, 24.7.2009 г., стр. 1.

      ПРИЛОЖЕНИЕ I
      Приложение I A към Регламент (ЕО) № 606/2009 се изменя, както следва:

                  1)

                  Таблицата се изменя, както следва:

                              а)

                              в първата колона на ред 10 десетото и единадесетото тире се заменят със следния текст:

                                          „—

                                          хитозан, получен от Aspergillus niger,

                                          —

                                          хитин глюкан, получен от Aspergillus niger.“;

                              б)

                              на ред 31 третата колона се заменя със следния текст:
                              „За използване в границите на 1 g/hl и при условие че обработваният продукт не съдържа повече от 1 mg/l мед, с изключение на ликьорните вина, получени от неферментирала или леко ферментирала гроздова мъст, в които съдържанието на мед не трябва да надвишава 2 mg/l.“;

                              в)

                              ред 41 се заличава;

                              г)

                              на ред 44 първата колона се заменя със следния текст:
                              „Обработка с хитозан, получен от Aspergillus niger“;

                              д)

                              на ред 45 първата колона се заменя със следния текст:
                              „Обработка с хитин глюкан, получен от Aspergillus niger“.

                  2)

                  Допълнение 6 се заменя със следния текст:

                     „Допълнение 6

                        Изисквания към диметилдикарбонат

                     ОБЛАСТ НА ПРИЛОЖЕНИЕ
                     Диметилдикарбонат може да се добавя към виното с една или повече от следните цели:

                                 а)

                                 гарантиране на микробиологичната стабилност на бутилирано вино, съдържащо ферментируеми захари;

                                 б)

                                 предотвратяване на развитието на нежелани дрожди и млечнокисели бактерии;

                                 в)

                                 спиране на ферментацията на сладки, полусладки и полусухи вина.

                           ИЗИСКВАНИЯ

                                 —

                                 за цел a) добавянето трябва да се извърши малко преди бутилирането,

                                 —

                                 използваният продукт трябва да отговаря на критериите за чистота, определени в Директива 2008/84/ЕО,

                                 —

                                 тази обработка трябва да бъде вписана в регистъра, посочен в член 185в, параграф 2 от Регламент (ЕО) № 1234/2007.“

                  3)

                  Допълнение 11 се заличава.

                  4)

                  В допълнение 12, част „Изисквания“, първото тире от точка 1 се заменя със следния текст:

                              „—

                              Виното може да бъде предварително обработено със студ.“

                  5)

                  В допълнение 13 заглавието се заменя със следния текст:
                  „Изисквания за обработката на вината с хитозан, получен от Aspergillus niger, и за обработката на вината с хитин глюкан, получен от Aspergillus niger
                     “.

      ПРИЛОЖЕНИЕ II
      В приложение I—Б, част А, точка 2, буква д) от Регламент (ЕО) № 606/2009 деветото тире се заменя със следния текст:

                  „—

                  вината от Португалия, които имат право на защитено наименование за произход или на защитено географско указание, както и на обозначението „colheita tardia“;“.

      ПРИЛОЖЕНИЕ III
      В част Б, точка 8, първа алинея от приложение III уводното изречение се заменя със следния текст:

         „В случай на ликьорни вина специфичното традиционно наименование „vino generoso“ е запазено за сухите ликьорни вина със защитено наименование за произход, изцяло или частично произведени „под покривка“ и:“.


title: Регламент за изпълнение (ЕС) № 466/2012 на Комисията от 1 юни 2012 година за изменение, във връзка със субстанцията клорсулон, на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход  текст от значение за ЕИП

text:
               2.6.2012

               BG

               Официален вестник на Европейския съюз

               L 143/2

         РЕГЛАМЕНТ ЗА ИЗПЪЛНЕНИЕ (ЕС) № 466/2012 НА КОМИСИЯТА
   от 1 юни 2012 година
   за изменение, във връзка със субстанцията клорсулон, на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества (МДСОК) за фармакологичноактивни субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да бъдат установени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храните от животински произход са установени в приложението към Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).

               (3)

               Понастоящем субстанцията клорсулон е включена в таблица 1 от приложението към Регламент (ЕС) № 37/2010 като позволена субстанция за мускул, черен дроб и бъбрек при говеда, с изключение на животни, от които се добива мляко, предназначено за консумация от човека.

               (4)

               Ирландия представи на Европейската агенция по лекарствата искане за становище относно екстраполацията на съществуващото вписване за клорсулон по отношение на мляко от говеда.

               (5)

               Комитетът по лекарствените продукти за ветеринарна употреба (СVМР) препоръча да бъдат установени временни МДСОК за клорсулон по отношение на мляко от говеда и да бъде заличена разпоредбата, с която се забранява прилагането на това вещество при животни, от които се добива мляко, предназначено за консумация от човека.

               (6)

               Поради това вписването за клорсулон в таблица 1 от приложението към Регламент (ЕС) № 37/2010 следва да бъде изменено, за да бъдат включени препоръчаните временни МДСОК за мляко от говеда и да се премахне съществуващата забрана.

               (7)

               Определените в таблицата временни МДСОК за клорсулон следва да се прилагат до 1 януари 2014 г. Комитетът по лекарствените продукти за ветеринарна употреба препоръча да се даде срок от две години за приключването на научните изследвания, необходими, за да се отговори на списъка с въпроси, които CVMP отправи към Ирландия.

               (8)

               Целесъобразно е да се предвиди разумен срок, в който заинтересованите страни да предприемат евентуално необходимите мерки, за да се съобразят с новоустановените МДСОК.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 август 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 юни 2012 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      Вписването за клорсулон в таблица 1 от приложението към Регламент (ЕС) № 37/2010 се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби
                     (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Клорсулон

                     Клорсулон

                     Говеда

                     35 μg/kg

                     Мускул

                     Противопаразитни средства/средства, действащи срещу ендопаразити“

                     100 μg/kg

                     Черен дроб

                     200 μg/kg

                     Бъбрек

                     16 μg/kg

                     Мляко

                     Временните МДСОК за клорсулон се прилагат до 1 януари 2014 г.


title: Регламент за изпълнение (ЕС) № 1188/2014 на Комисията от 24 октомври 2014 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания (Ekstra deviško oljčno olje Slovenske Istre (ЗНП)

text:
               5.11.2014

               BG

               Официален вестник на Европейския съюз

               L 318/1

         РЕГЛАМЕНТ ЗА ИЗПЪЛНЕНИЕ (ЕС) № 1188/2014 НА КОМИСИЯТА
   от 24 октомври 2014 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания (Ekstra deviško oljčno olje Slovenske Istre (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Словения за одобрение на изменение в спецификацията на защитеното наименование за произход „Ekstra deviško oljčno olje Slovenske Istre“, регистрирано по силата на Регламент (ЕО) № 148/2007 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Ekstra deviško oljčno olje Slovenske Istre“ (ЗНП).
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 октомври 2014 година.

            За Комисията,

            от името на председателя,

         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 148/2007 на Комисията от 15 февруари 2007 г. за регистриране на определени наименования в регистъра на защитените наименования за произход и защитените географски указания (Geraardsbergse mattentaart (ЗГУ) — Pataca de Galicia или Patata de Galicia (ЗГУ) — Poniente de Granada (ЗНП) — Gata-Hurdes (ЗНП) — Patatas de Prades или Patates de Prades (ЗГУ) — Mantequilla de Soria (ЗНП) — Huile d'olive de Nîmes (ЗНП) — Huile d'olive de Corse или Huile d'olive de Corse-Oliu di Corsica (ЗНП) — Clémentine de Corse (ЗГУ) — Agneau de Sisteron (ЗГУ) — Connemara Hill Lamb или Uain Sléibhe Chonamara (ЗГУ) — Sardegna (ЗНП) — Carota dell'Altopiano del Fucino (ЗГУ) — Stelvio или Stilfser (ЗНП) — Limone Femminello del Gargano (ЗГУ) — Azeitonas de Conserva de Elvas e Campo Maior (ЗНП) — Chouriça de Carne de Barroso-Montalegre (ЗГУ) — Chouriço de Abóbora de Barroso-Montalegre (ЗГУ) — Sangueira de Barroso-Montalegre (ЗГУ) — Batata de Trás-os-Montes (ЗГУ) — Salpicão de Barroso-Montalegre (ЗГУ) — Alheira de Barroso-Montalegre (ЗГУ) — Cordeiro de Barroso, Anho de Barroso или Borrego de leite de Barroso (ЗГУ) — Azeite do Alentejo Interior (ЗНП) — Paio de Beja (ЗГУ) — Linguíça do Baixo Alentejo или Chouriço de carne do Baixo Alentejo (ЗГУ) — Ekstra deviško oljčno olje Slovenske Istre (ЗНП)) (ОВ L 46, 16.2.2007 г., стр. 14).

      (3)  ОВ C 182, 14.6.2014 г., стр. 23.


title: Регламент за изпълнение (ЕС) 2015/1761 на Комисията от 1 октомври 2015 година за изменение на Регламент (ЕО) № 378/2005 по отношение на докладите и таксите на референтната лаборатория на Общността и списъка на лабораториите в приложение II към него (Текст от значение за ЕИП)

text:
               2.10.2015

               BG

               Официален вестник на Европейския съюз

               L 257/30

         РЕГЛАМЕНТ ЗА ИЗПЪЛНЕНИЕ (ЕС) 2015/1761 НА КОМИСИЯТА
   от 1 октомври 2015 година
   за изменение на Регламент (ЕО) № 378/2005 по отношение на докладите и таксите на референтната лаборатория на Общността и списъка на лабораториите в приложение II към него
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 7, параграф 4, първа алинея и член 21, трета алинея от него,
   след консултации с Европейския орган за безопасност на храните,
   като има предвид, че:

               (1)

               С Регламент (ЕО) № 1831/2003 беше установена процедура за разрешаване пускането на пазара и употребата на фуражни добавки. В него се предвижда, че всяко лице, което желае да получи разрешително за фуражна добавка или за нова употреба на дадена фуражна добавка, подава до Комисията заявление за издаване на разрешително съгласно посочения регламент.

               (2)

               С Регламент (ЕО) № 378/2005 на Комисията (2) се установяват подробни правила за прилагането на Регламент (ЕО) № 1831/2003, що се отнася до заявленията за разрешаване на фуражни добавки или на нова употреба на дадена фуражна добавка, както и до задълженията и задачите на референтната лаборатория на Общността (РЛО).

               (3)

               В член 5 от Регламент (ЕО) № 378/2005 се предвижда, че РЛО представя пред Европейския орган за безопасност на храните („Органа“) пълен доклад за оценка на всяко подадено заявление за разрешително за фуражна добавка. Изключения от изискването за представяне на доклад за оценка се правят за заявления за нова употреба на фуражна добавка или заявления за промяна в условията на съществуващо разрешително, при условие че предложените условия за нова употреба или за промяна в условията на разрешителното попадат в обхвата на метода за анализ, представен преди това в съответствие с изискванията, определени в приложение II към Регламент (ЕО) № 429/2008 на Комисията (3), и вече оценен. Освен това в член 4 от посочения регламент се предвижда, че РЛО изисква от заявителите да заплащат такси за подаването на заявления за издаване на разрешително. Изключение се прави, когато не са необходими проби и РЛО не трябва да изготвя доклад, тъй като методът за анализ вече е бил оценен. Заявленията за подновяване на разрешителни за фуражни добавки обаче не се ползват от посочените изключения.

               (4)

               Опитът показа, че изключенията от изискванията по отношение на докладите за оценка и таксите за подаване на заявление следва да бъдат прилагани и по отношение на заявленията за подновяване на разрешителни за фуражни добавки. Поради това член 5 и приложение IV към Регламент (ЕО) № 378/2005 следва да бъдат съответно изменени.

               (5)

               В приложение II към Регламент (ЕО) № 378/2005 се съдържа списък на националните референтни лаборатории, които подпомагат РЛО при изпълнението на нейните задължения и задачи. Няколко държави членки информираха Комисията за промени във връзка със своята национална референтна лаборатория, участваща в консорциума, поради това, че вече е определена друга лаборатория или че има промяна в името или адреса на лабораторията. Поради това приложение II към Регламент (ЕО) № 378/2005 следва да бъде съответно актуализирано.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 378/2005 се изменя, както следва:

               1.

               Член 5, параграф 4 се заменя със следното:
               „4.   Доклад за оценка не се изисква за:

                           а)

                           заявления за нова употреба на фуражна добавка, подадени в съответствие с член 4, параграф 1 от Регламент (ЕО) № 1831/2003, когато предложените условия за пускането на пазара на фуражната добавка попадат в обхвата на метода за анализ, представен преди това в съответствие с точка 2.6 от приложение II към Регламент (ЕО) № 429/2008 и вече оценен от РЛО;

                           б)

                           заявления за промяна в условията на вече съществуващо разрешително, подадени в съответствие с член 13, параграф 3 от Регламент (ЕО) № 1831/2003, когато предложените промени или нови условия за пускането на пазара на фуражната добавка попадат в обхвата на метода за анализ, представен преди това в съответствие с точка 2.6 от приложение II към Регламент (ЕО) № 429/2008 и вече оценен от РЛО;

                           в)

                           заявления за подновяване на вече съществуващо разрешително, подадени в съответствие с член 14 от Регламент (ЕО) № 1831/2003, когато условията за пускането на пазара на фуражната добавка попадат в обхвата на метода за анализ, представен преди това в съответствие с точка 2.6 от приложение II към Регламент (ЕО) № 429/2008 и вече оценен от РЛО.

                     Независимо от разпоредбите на параграф 4 Комисията, РЛО или органът може да прецени, въз основа на основателни фактори, свързани със заявлението, че е необходимо да бъде извършена нова оценка на методите за анализ. В такива случаи РЛО уведомява заявителя за това.“

               2.

               Приложение II се заменя с текста на приложението към настоящия регламент.

               3.

               В приложение IV след заглавието „Ставки според вида на заявлението за разрешително за фуражни добавки в съответствие с Регламент (ЕО) № 1831/2003“ точка 5 се заменя със следния текст:

                           „5.

                           Подновяване на разрешително за фуражна добавка (член 14 от Регламент (ЕО) № 1831/2003):

                                       —

                                       Такса = компонент 2 = 4 000 EUR

                                       —

                                       Когато се прилага член 5, параграф 4, буква в): такса = 0 EUR.“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 октомври 2015 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  Регламент (ЕО) № 378/2005 на Комисията от 4 март 2005 г. относно подробни правила за прилагането на Регламент (ЕО) № 1831/2003 на Европейския парламент и на Съвета относно задълженията и задачите на Референтната лаборатория на Общността във връзка със заявленията за издаване на разрешителни за фуражни добавки (ОВ L 59, 5.3.2005 г., стр. 8).

      (3)  Регламент (ЕО) № 429/2008 на Комисията от 25 април 2008 г. относно подробни правила за прилагане на Регламент (ЕО) № 1831/2003 на Европейския парламент и на Съвета по отношение на подготовката и представянето на заявления и оценката и разрешаването на фуражни добавки (ОВ L 133, 22.5.2008 г., стр. 1).

      ПРИЛОЖЕНИЕ

            „ПРИЛОЖЕНИЕ II

               Референтна лаборатория на Общността и консорциум от национални референтни лаборатории съгласно посоченото в член 6, параграф 2

            РЕФЕРЕНТНА ЛАБОРАТОРИЯ НА ОБЩНОСТТА
            Съвместен изследователски център на Европейската комисия. Институт за референтни материали и измервания. Geel, Белгия.
            НАЦИОНАЛНИ РЕФЕРЕНТНИ ЛАБОРАТОРИИ НА ДЪРЖАВИТЕ ЧЛЕНКИ

               Belgique/België

                        —

                        Federaal Laboratorium voor de Voedselveiligheid Tervuren (FLVVT –FAVV);

                        —

                        Vlaamse Instelling voor Technologisch Onderzoek (VITO), Mol;

                        —

                        Centre wallon de Recherches agronomiques (CRA-W), Gembloux.

               Česká republika

                        —

                        Ústřední kontrolní a zkušební ústav zemědělský (ÚKZÚZ), Praha.

               Danmark

                        —

                        Fødevarestyrelsens Laboratorie Aarhus (kemisk);

                        —

                        Fødevarestyrelsens Laboratorie Ringsted (kemisk og mikrobiologisk).

               Deutschland

                        —

                        Sachgebiet Futtermittel des Bayrischen Landesamtes für Gesundheit und Lebensmittelsicherheit (LGL), Oberschleißheim;

                        —

                        Landwirtschaftliche Untersuchungs- und Forschungsanstalt (LUFA), Speyer;

                        —

                        Staatliche Betriebsgesellschaft für Umwelt und Landwirtschaft. Geschäftsbereich 6 — Labore Landwirtschaft, Nossen;

                        —

                        Thüringer Landesanstalt für Landwirtschaft (TLL). Abteilung Untersuchungswesen. Jena.

               Eesti

                        —

                        Põllumajandusuuringute Keskus (PMK). Jääkide ja saasteainete labor, Saku, Harjumaa;

                        —

                        Põllumajandusuuringute Keskus (PMK), Taimse materjali labor, Saku, Harjumaa.

               España

                        —

                        Laboratorio Arbitral Agroalimentario. Ministerio de Agricultura, Alimentación y Medio Ambiente, Madrid;

                        —

                        Laboratori Agroalimentari, Departament d'Agricultura, Ramaderia, Pesca, Alimentació i Medi Natural. Generalitat de Catalunya, Cabrils.

               France

                        —

                        Laboratoire de Rennes (SCL L35), Service Commun des Laboratoires DGCCRF et DGDDI, Rennes.

               Éire/Ireland

                        —

                        The State Laboratory, Kildare.

               Ελλάδα

                        —

                        Εργαστήριο Ελέγχου Κυκλοφορίας Ζωοτροφών Θεσσαλονίκης.

               Italia

                        —

                        Istituto Superiore di Sanità. Dipartimento di Sanità Pubblica Veterinaria e Sicurezza Alimentare, Roma;

                        —

                        Centro di referenza nazionale per la sorveglienza ed il controllo degli alimenti per gli animali (CReAA), Torino.

               Kypros

                        —

                        Feedingstuffs Analytical Laboratory, Department of Agriculture, Nicosia.

               Latvija

                        —

                        Pārtikas drošības, dzīvnieku veselības un vides zinātniskais institūts BIOR, Rīga.

               Lietuva

                        —

                        Nacionalinis maisto ir veterinarijos rizikos vertinimo institutas, Vilnius.

               Luxembourg

                        —

                        Laboratoire de Contrôle et d'essais — ASTA, Ettelbruck.

               Magyarország

                        —

                        Nemzeti Élelmiszerlánc-biztonsági Hivatal, Élelmiszer- és Takarmánybiztonsági Igazgatóság, Takarmányvizsgáló Nemzeti Referencia Laboratórium, Budapest.

               Nederland

                        —

                        RIKILT Wageningen UR, Wageningen.

               Österreich

                        —

                        Österreichische Agentur für Gesundheit und Ernährungssicherheit (AGES), Wien.

               Polska

                        —

                        Instytut Zootechniki — Państwowy Instytut Badawczy, Krajowe Laboratorium Pasz, Lublin;

                        —

                        Państwowy Instytut Weterynaryjny, Pulawy.

               Portugal

                        —

                        Instituto Nacional de Investigação Agrária e Veterinária, I.P. (INIAV,IP), Lisboa.

               Slovenija

                        —

                        Univerza v Ljubljani. Veterinarska fakulteta. Nacionalni veterinarski inštitut. Enota za patologijo prehrane in higieno okolja, Ljubljana;

                        —

                        Kmetijski inštitut Slovenije, Ljubljana.

               Slovensko

                        —

                        Skúšobné laboratórium analýzy krmív, Ústredný kontrolný a skúšobný ústav poľnohospodársky, Bratislava.

               Suomi/Finland

                        —

                        Elintarviketurvallisuusvirasto/Livsmedelssäkerhetsverket (Evira), Helsinki/Helsingfors.

               Sverige

                        —

                        Avdelningen för kemi, miljö och fodersäkerhet, Statens Veterinärmedicinska Anstalt (SVA), Uppsala.

               United Kingdom

                        —

                        LGC Ltd, Teddington.

                  НАЦИОНАЛНИ РЕФЕРЕНТНИ ЛАБОРАТОРИИ В СТРАНИТЕ ОТ ЕАСТ

               Norway

                        —

                        The National Institute of Nutrition and Seafood Research (NIFES), Bergen.“


title: Регламент за изпълнение (ЕС) № 455/2011 на Комисията от 11 май 2011 година за определяне на фиксирани стойности при внос за определяне на входната цена на някои плодове и зеленчуци

text:
               12.5.2011

               BG

               Официален вестник на Европейския съюз

               L 123/68

         РЕГЛАМЕНТ ЗА ИЗПЪЛНЕНИЕ (ЕС) № 455/2011 НА КОМИСИЯТА
   от 11 май 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
   като има предвид, че:
   в изпълнение на резултатите от Уругвайския кръг от многостранните търговски преговори Регламент (ЕО) № 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 138 от Регламент (ЕО) № 1580/2007, са определени в приложението към настоящия регламент.
   Член 2
   Настоящият регламент влиза в сила на 12 май 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 май 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 350, 31.12.2007 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  MA

                  50,3

                  TN

                  107,9

                  TR

                  73,3

                  ZZ

                  77,2

                  0707 00 05

                  TR

                  108,9

                  ZZ

                  108,9

                  0709 90 70

                  MA

                  86,8

                  TR

                  113,8

                  ZZ

                  100,3

                  0709 90 80

                  EC

                  27,0

                  ZZ

                  27,0

                  0805 10 20

                  EG

                  56,6

                  IL

                  59,9

                  MA

                  43,8

                  TN

                  54,9

                  TR

                  74,4

                  ZZ

                  57,9

                  0805 50 10

                  TR

                  54,8

                  ZZ

                  54,8

                  0808 10 80

                  AR

                  96,6

                  BR

                  75,3

                  CA

                  107,1

                  CL

                  85,2

                  CN

                  110,3

                  NZ

                  119,2

                  US

                  143,7

                  UY

                  58,3

                  ZA

                  77,8

                  ZZ

                  97,1

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 248/2012 на Комисията от 20 март 2012 година за оттегляне на преустановяването на подаването на заявления за лицензи за внос на захарни продукти по някои тарифни квоти

text:
               21.3.2012

               BG

               Официален вестник на Европейския съюз

               L 81/42

         РЕГЛАМЕНТ ЗА ИЗПЪЛНЕНИЕ (ЕС) № 248/2012 НА КОМИСИЯТА
   от 20 март 2012 година
   за оттегляне на преустановяването на подаването на заявления за лицензи за внос на захарни продукти по някои тарифни квоти
   ЕВРОПЕЙСКАТА КОМИСИЯ,
   като взе предвид Договора за фукнционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 891/2009 на Комисията от 25 септември 2009 година за откриване и управление на някои тарифни квоти на Общността в сектора на захарта (2), и по-специално член 5, параграф 2 от него,
   като има предвид, че:

               (1)

               В съответствие с Регламент за изпълнение (ЕО) № 891/2009, подаването на заявления за лицензи за внос, отнасящи се до пореден номер 09.4318, беше преустановено от 19 януари 2012 година с Регламент за изпълнение (ЕC) № 41/2012 на Комисията от 18 януари 2012 година за преустановяване на подаването на заявления за лицензии за внос за захарни продукти в рамките на някои тарифни квоти (3).

               (2)

               Вследствие на нотификациите за неизползвани и/или частично използвани лицензи, по посочения пореден номер отново има налични количества. Поради това преустановяването на подаването на заявления следва да бъде оттеглено,

         ПРИЕ НАСТОЯЩИЯ РЕГЛАМЕНТ:
   Член 1
   Преустановяването на подаването на заявления за лицензи за внос за пореден номер 09.4318, въведено от 19 януари 2012 година по силата на Регламент за изпълнение (ЕС) № 41/2012, се оттегля.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 март 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 254, 26.9.2009 г., стр. 82.

      (3)  ОВ L 16, 19.1.2012 г., стр. 40.


title: Регламент за изпълнение (ЕC) № 698/2011 на Комисията от 19 юли 2011 година за определяне на коефициента на разпределение за издаването на лицензии за внос, заявени в периода от 1 до 7 юли 2011 г. , за захарни продукти в рамките на някои тарифни квоти и за преустановяване на подаването на заявления за такива лицензии

text:
               20.7.2011

               BG

               Официален вестник на Европейския съюз

               L 189/12

         РЕГЛАМЕНТ ЗА ИЗПЪЛНЕНИЕ (ЕC) № 698/2011 НА КОМИСИЯТА
   от 19 юли 2011 година
   за определяне на коефициента на разпределение за издаването на лицензии за внос, заявени в периода от 1 до 7 юли 2011 г., за захарни продукти в рамките на някои тарифни квоти и за преустановяване на подаването на заявления за такива лицензии
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като взе предвид Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (3), и по-специално член 5, параграф 2 от него,
   като има предвид, че:

               (1)

               Количествата, обхванати от заявленията за лицензии за внос, подадени до компетентните органи от 1 до 7 юли 2011 г. в съответствие с Регламент (ЕО) № 891/2009, превишават наличното количество с пореден номер 09.4380.

               (2)

               Количествата в заявленията за внос, подадени до компетентните органи от 1 до 7 юли 2011 г. в съответствие с Регламент (ЕО) № 891/2009, са равни на наличното количество с пореден номер 09.4325.

               (3)

               При тези обстоятелства, в съответствие с Регламент (ЕО) № 1301/2006 следва да бъде определен коефициент на разпределение за подлежащите на издаване лицензии по отношение на пореден номер 09.4380.

               (4)

               В съответствие с Регламент (ЕО) № 891/2009, до края на пазарната година следва да се преустанови подаването на допълнителни заявления за лицензии за поредни номера 09.4325 и 09.4380,

         ПРИЕ НАСТОЯЩИЯ РЕГЛАМЕНТ:
   Член 1
   1.   Количествата, за които по силата на Регламент (ЕО) № 891/2009 са подадени заявления за лицензии за внос в периода от 1 до 7 юли 2011 г., се умножават по коефициентите на разпределение, посочени в приложението към настоящия регламент.
   2.   Подаването на допълнителни заявления за лицензии, съответстващи на посочените в приложението поредни номера, се преустановява до края на 2010/2011 пазарна година.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 254, 26.9.2009 г., стр. 82.

      ПРИЛОЖЕНИЕ
      „Захар от концесии по план CXL“

         Пазарна година 2010/2011

         Заявления, подадени от 1.7.2011 г. до 7.7.2011 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4317

                  Австралия

                  —

                  Преустановено

                  09.4318

                  Бразилия

                  —

                  —

                  09.4319

                  Куба

                  —

                  Преустановено

                  09.4320

                  Други трети държави

                  —

                  Преустановено

                  09.4321

                  Индия

                  —

                  Преустановено

                              —

                              Не се прилага: в Комисията не е получено заявление за лицензия.

      „Захар от Балканите“

         Пазарна година 2010/2011

         Заявления, подадени от 1.7.2011 г. до 7.7.2011 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4324

                  Албания

                  —

                  09.4325

                  Босна и Херцеговина

                      (1)

                  Преустановено

                  09.4326

                  Сърбия

                      (1)

                  09.4327

                  Бивша югославска република Македония

                  —

                  09.4328

                  Хърватия

                      (1)

                              —

                              Не се прилага: в Комисията не е получено заявление за лицензия.

      „Захар от извънреден и индустриален внос“

         Пазарна година 2010/2011

         Заявления, подадени от 1.7.2011 г. до 7.7.2011 г.

                  Пореден №

                  Тип

                  Коефициент на разпределение
                  (в %)

                  Допълнителни заявления

                  09.4380

                  Извънреден внос

                  1,2828

                  Преустановено

                  09.4390

                  Индустриален внос

                      (2)

         (1)  Не се прилага: заявленията не надхвърлят наличните количества и са изцяло удовлетворени.

         (2)  Не се прилага: заявленията не надхвърлят наличните количества и са изцяло удовлетворени.